Cele mai importante evenimente din ultimele 24 de ore:
- Putin ordonă exerciţii nucleare ca răspuns la "ameninţările" lui Emmanuel Macron
- Finlanda ia în considerare construirea unei fabrici de TNT ca răspuns la războiul din Ucraina
- UE începe să lucreze la un nou birou de inovare în domeniul apărării la Kiev
- Ministrul Industriilor Strategice: Ucraina va produce mai multe arme în valoare de 10 miliarde de dolari dacă va fi finanţată
- Rusia încearcă să recâştige controlul asupra insulei Nestryha din regiunea Kherson
- Kievul susţine că Rusia a pierdut 475.300 de soldaţi în Ucraina de la începutul războiului
NATO, UE şi SUA condamnă exrciţiile nucleare "irespinsabile" ruseşti | Moscova speră să calmeze "apetele încinse" occidentale
"Retorica nucleară a Rusiei este periculoasă şi iresponsabilă. NATO rămâne vigilentă", a declarat agenţiei EFE o purtătoare de cuvânt a Alianţei, Farah Dakhlallah. Postura colectivă de descurajare şi apărare a NATO "va continua să garanteze protejarea fiecărui centimetru de teritoriu aliat", iar Ucraina are dreptul la autoapărare în faţa invaziei ruse şi "aliaţii vor continua să sprijine Ucraina", a adăugat reprezentanta NATO.
Exerciţiile nucleare ruseşti sunt "categoric un zăngănit de săbii" şi "o continuare a comportamentului iresponsabil al Rusiei", a reacţionat la rândul său un purtător de cuvânt al Comisiei Europene, Peter Stano, potrivit agenţiei DPA. Conform acestuia, exerciţiile militare nucleare anunţate de Putin constituie "încă o dovadă că Kremlinul este interesat de continuarea escaladării situaţiei pe care a provocat-o prin agresiunea sa ilegală împotriva Ucrainei".
Şi Pentagonul a denunţat "retorica iresponsabilă" a Moscovei. "Acesta este un exemplu tipic de retorică iresponsabilă pe care am mai văzut-o în trecut din partea Rusiei. Este un lucru total inoportun, având în vedere situaţia de securitate actuală", a declarat presei purtătorul de cuvânt al Pentagonului, Pat Ryder, citat de AFP. Statele Unite nu au observat deocamdată "nicio schimbare în poziţionarea forţelor strategice" ruse, dar vor continua să le monitorizeze, a precizat oficialul american.
Război în Ucraina, 6 mai 2024 | Mai multe rachete de artilerie grea au lovit o centrală electrică din Donețk
Război în Ucraina, 5 mai 2024 | Volodimir Zelenski, mesaj de Paște: "Astăzi rugăciunea noastră este pentru toți ucrainenii"
Război în Ucraina, 4 mai 2024 | Șase răniți, în urma unui atac rusesc cu drone în regiunile ucrainene Harkov și Dnipropetrovsk
Război în Ucraina, 3 mai 2024 | Ucrainenii, sfătuiți să nu meargă la biserică de Paște, de teama unui atac rusesc
Război în Ucraina, 2 mai 2024 | Incendiu uriaș la Odesa, după un atac rusesc cu rachete balistice